Lactarius salmonicolor

Un pissacan: ël Lactarius salmonicolor 

 Descrission 
Capel fin a 15 cm, zonà fin, giàun groson salmonà pì o men viv, dle vire macià ëd brun groson, nen anvërdent o motobin pòch. Lamele groson salmonà. Gamba àuta fin a 10 cm e larga fin a 3 cm, un pòch dël midem color, un pòch scobicolà. Carn ciàira, pì groson an periferìa. Làit groson salmon, a cambia pòch o da ambrunent a pì o men vinos a la longa. Odor americant.

 Ambient 
A chërs sota ij sapin.

 Comestibilità 

Comestìbil.

 Arferiment bibliogràfich për chi a veul fé dj'arserche pì ancreuse 
Lactarius salmonicolor Heim & Leclair

Categorìa:Lactarius